Diari Oficial de la Generalitat Valenciana


Sumari del DOGV 9843, del 07-05-2024 (2024/3941)

Extracte de la Resolució de 13 de març de 2024, del rectorat de la Universitat de València, per la qual es convoca la segona edició dels premis Càtedra del Sistema Públic Valencià de Serveis Socials de la Universitat de València als millors treballs de final de grau relacionats amb el sistema públic valencià de serveis socials.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9843

Data del DOGV
:   07-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3941


Data del document
:   14-03-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de 13 de març de 2024, del rectorat de la Universitat de València, per la qual es convoca la segona edició dels premis Càtedra del Sistema Públic Valencià de Serveis Socials de la Universitat de València als millors treballs de final de grau relacionats amb el sistema públic valencià de serveis socials. [2024/3941]  
BDNS (identif.): 758508.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/758508).  
  
Primer. Persones beneficiàries  
Poden presentar-se als premis Càtedra del Sistema Públic Valencià de Serveis Socials-Universitat de València, els estudiants i les estudiantes de qualsevol titulació oficial de la Universitat de València que hagen realitzat i aprovat el seu treball de final de grau sobre un tema relacionat amb el sistema de serveis socials durant el curs 2023-2024.  
  
  
Segon. Objecte  
La Universitat de València, a través de la Càtedra del Sistema Públic Valencià de Serveis Socials-Universitat de València, convoca la II edició dels premis de la Càtedra del Sistema Públic Valencià de Serveis Socials de 2024 als millors treballs de final de grau (TFG) presentats durant el curs 2023-2024, el contingut dels quals estiga orientat a la temàtica del sistema de serveis socials de la Comunitat Valenciana.  
  
La finalitat del premi és fomentar entre l'estudiantat universitari l'estudi de qualsevol aspecte referit a aquest sistema.  
  
Tercer. Bases reguladores  
La convocatòria està publicada en la següent URL:  
https://go.uv.es/EFhs59m   
  
Quarta. Quantia  
Els premis es financen a càrrec del capítol VII del pressupost de la Càtedra del Sistema Públic Valencià de Serveis Socials de la Universitat de València per a l'any 2024, orgànica 4456833813 i específica 17820547, per un import de huit-cents euros (800 €).  
S'atorgaran els premis següents:  
Primer premi: dotat amb 450 €.  
Segon premi: dotat amb 250 €.  
Tercer premi: dotat amb 100 €.  
  
Quint. Termini de presentació de sol·licituds  
Les sol·licituds es podran presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) i l'1 de setembre de 2024 sent aquesta la data límit.  
  
València, 14 de març de 2024.- La vicerectora d'Innovació i Transferència (p. d. de la rectora, DOGV 30.05.2022): Rosa María Donat Beneito.